Diari Oficial de la Generalitat Valenciana


Sumari del DOGV 2136, del 03-11-1993 (1993/829627)

ORDRE de 20 de setembre de 1993, de la Conselleria d'Economia i Hisenda, per la qual acorda cedir l'ús d'un equip de laboratori d'idiomes a l'associació "Repte l'Esperança", destinat al seu centre situat a Mutxamel (Alacant).
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/09/20/(1)/dof/vci/html**

### Dades del document

Número de DOGV
:   2136

Data del DOGV
:   03-11-1993

Secció del DOGV
:   DISPOSICIONS GENERALS

Número del document
:   1993/829627


Data del document
:   20-09-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 20 de setembre de 1993, de la Conselleria d'Economia i Hisenda, per la qual acorda cedir l'ús d'un equip de laboratori d'idiomes a l'associació "Repte l'Esperança", destinat al seu centre situat a Mutxamel (Alacant).  
El President de l'Associació "Repte l'Esperança - Comunitat Valenciana va sol·licitar, amb data 1 d'abril de 1993, la cessió d'un laboratori d'idiomes per a utilitzar-lo.en d'educació i rehabilitació de toxicòmans i altres persones marginades socialment.  
El director dels serveis territorials d'Agricultura i Pesca a Alacant, mitjançant escrit de data 1 d'abril de 1992, reiterat el 21 de juliol de 1993, emet informe sobre la no necessitat de l'equip de laboratori d'idiomes i que aquest es troba en desús des de fa bastants anys, per la seua obsolescència i inadequació per a les actuals necessitats de l'Institut Politècnic de Formació Professional Marítimo-Pesquera.  
El Secretari General de la Conselleria d'Agricultura i Pesca proposa, amb data 3 de setembre de 1993, la cessió de l'equip de laboratori d'idiomes al centre esmentat de rehabilitació de toxicòmans.  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interés social  
Vistes les competències que, en virtut del que disposa l'article 7 de la llei esmestada, corresponen a la Conselleria d'Economia i Hisenda en matèria d'Administració, defensa i conservació del patrimoni de la Generalitat Valenciana.  
ORDENE:  
Article primer  
Cedir l'ús dels béns mobles que a continuació s'indiquen a l'Associació "Repte l'Esperança - Comunitat -Valenciana", per al seu centre de Mutxamel (Alacant).  
Un laboratori electrònic d'idiomes marca "Celma", model "America", cómpost per:  
- Taula consola de professor, amb quatre calaixos i un central, en fusta de color noguera. Està dotada de: magnetòfon, control remot per a posada en marxa i atur dels magnetòfons dels alumnes i d'un tocadiscs.  
- 30 cabines d'alumne, en tauler format de formica, agrupades en 10 mòduls.  
30 magnetófons per a alumnes.  
30 microauriculars per a alumnes.  
Article segon  
La cessió de l'ús s'efectua per un termini de 10 anys, sempre que es complesca la finalitat assenyalada en l'article anterior, i transcorregut aquest termini es podrà mantenir la cessió durant la resta de vida útil dels béns mobles en qüestió.  
Article tercer  
La cessió es realitza amb les condicions següents:  
- El cessionari es farà càrrec de totes les despeses de conservació i manteniment dels béns l'ús dels quals es cedeix i de qualsevol altra despesa que se'n derive.  
- La cessió queda condicionada a la utilització dels béns esmentats per a l'Educació i rehabilitació de toxicòmans i altres persones marginades socialment.  
Article quart  
Aquesta cessió es formalitzarà en la corresponent acta de lliurament que serà subscrita per la persona en qui delegue l'associació "Repte l'Esperança - Comunitat Valenciana" i pel cap del servei de Patrimoni de la Conselleria d'Economia i Hisenda, el qual vetlarà pel compliment del termini i de les condicions de la cessió.  
València, 20 de setembre de 1993.  
El Conseller de Economía y Hacienda   
AURELIÓ MARTINEZ ESTEVEZ


Còpia Permalink ELI